b"\n_START_ARTICLE_\nQigong\n_START_SECTION_\nEtimologija\n_START_PARAGRAPH_\nQigong (Pinyin), ch'i kung (Wade-Gilesovo pre\xc4\x8drkovanje), in chi gung (pre\xc4\x8drkovanje Yale) izhaja iz dveh kitajskih pismenk q\xc3\xac (\xe6\xb0\xa3) in g\xc5\x8dng (\xe5\x8a\x9f). Qi (ali chi) obi\xc4\x8dajno prevajamo kot \xc5\xbeivljenjsko energijo, \xc5\xbeivljenjsko silo, energijski pretok, definicije pa pogosto vklju\xc4\x8dujejo povezave z dihanjem, zrakom, oziroma odnos med materijo, energijo in duhom. Qi predstavlja osrednji princip v kitajski tradicionalni medicini in v kitajskih borilnih ve\xc5\xa1\xc4\x8dinah. Gong (ali kung) pogosto prevajamo kot delo ali vadbo, defincije pa pogosto vklju\xc4\x8dujejo pomen spretnosti, ve\xc5\xa1\xc4\x8dosti, zalu\xc5\xbenosti, dose\xc5\xbekov, slu\xc5\xbeenja, rezultatov, dovr\xc5\xa1itve in ga pogosto uporabljamo v izrazu gongfu (kung fu) v pomenu doseganja rezultatov skozi veliko vlo\xc5\xbeenega truda. Obe besedi skupaj opisujeta sisteme kultiviranja in uravnove\xc5\xa1anja \xc5\xbeivljenjske energije in to zlasti z namenom izbolj\xc5\xa1anja zdravja._NEWLINE_V daoisti\xc4\x8dni literaturi lahko izraz qigong (\xe6\xb0\xa3\xe5\x8a\x9f) sicer sledimo vsaj do zgodnjih \xc4\x8dasov dinastije Tang (618-907 n.\xc5\xa1.), vendar pa se izraz qigong kot ga uporabljamo danes, pojavi v poznih \xc5\xa1tiridesetih in nato v petdesetih letih 20. stoletja, da bi zajel \xc5\xa1iroko paleto kitajskih vaj za samo-kultiviranje, s poudarkom na zdravju in znanstvenih pristopih, ki imajo prednost pred kitajskimi alkimisti\xc4\x8dnimi praksami, misticizmom in predajanjem tradicije preko elitnih rodbin oziroma skupin.\n_START_SECTION_\nTipologija\n_START_PARAGRAPH_\nPosamezni qigong lahko na podlagi specifi\xc4\x8dnih kriterijev uvrstimo v dolo\xc4\x8dene zvrsti.  Qigong obi\xc4\x8dajno vsebuje dihalne, fizi\xc4\x8dne in mentalne vadbene metode, pogosto osnovane na kitajski filozofiji. Kriteriji za opredeljevanje qigonga so lahko cilj vadbe, dinami\xc4\x8dnost vadbe, notranja ali zunanja vadba, pozornost na dihanju, in uporaba zunanjih pripomo\xc4\x8dkov.\n_START_SECTION_\nQigongi z uporabo zunanjih pripomo\xc4\x8dkov\n_START_PARAGRAPH_\nMnogi  sistemi vadbe qigonga  vklju\xc4\x8dujejo uporabo zunanjih pripomo\xc4\x8dkov kot npr. u\xc5\xbeivanje zeli\xc5\xa1\xc4\x8d , uporabo masa\xc5\xbee, fizi\xc4\x8dno manipulacijo ali uporabo drugih \xc5\xbeivih organizmov. Tako na primer nekatere medicinske oziroma daoisti\xc4\x8dne oblike qigonga uporaljajo dolo\xc4\x8deno prehrano in napitke, pri borilnih ve\xc5\xa1\xc4\x8dinah pa pogostom sre\xc4\x8damo uporabo masa\xc5\xbee in manipulacije s telesom. V nekaterih primerih medicinskega qigonga mojster uporablja zdravljenje brez stika s pacientom, tako da vodi qi iz svojega telesa v telo druge osebe. Pri Wuming qigogu npr. sre\xc4\x8damo tako prenos energije z mojstra na praktikanta kot tudi uporabo dolo\xc4\x8dene prehrane. Pri Spiranju kostnega mozga pa npr. sre\xc4\x8damo namerno obte\xc5\xbeevanje mod  in penisa oziroma vagine.\n_START_SECTION_\nStruktura vadbe, ki sloni na tradicionalni kitajski medicini\n_START_PARAGRAPH_\nPri medicinskem qigongu se osredoto\xc4\x8damo na qi in njeno ravnovesje pri kro\xc5\xbeenju skozi meridiane glede na pet elementov. Fiziolo\xc5\xa1ki sistem pri ljudeh tradicionalna kitajska medicina deli na jing (\xc5\xbeivljenjsko esenco), qi (energijo) in shen (duh, vi\xc5\xa1ja du\xc5\xa1a). Med najbolj znane vaje medicinskega qigonga spadajo vaje Posnemanja petih \xc5\xbeivali (Wu Qin Xi) in \xc5\xa0est zdravilnih zvokov (Liu Zi Jue), ki sku\xc5\xa1ajo prek stimulacije qija in pravilnega zaporedja vaj vzpostaviti ve\xc4\x8dje ravnovesje. Zelo preproste vaje zdravilnega qigonga vklju\xc4\x8dujejo tudi nihanje z rokami (Bai Bi) in samomasa\xc5\xbeo.\n_START_SECTION_\nStruktura vadbe, ki sloni na budisti\xc4\x8dni podlagi\n_START_PARAGRAPH_\nBudisti\xc4\x8dni qigong je marsikaj prevzel iz daoisti\xc4\x8dne tradicije. Pri vadbi nebe\xc5\xa1kega krogotoka prista\xc5\xa1i budisti\xc4\x8dnega qigonga pri vdihu praviloma raz\xc5\xa1irijo trebuh, med tem, ko ga prista\xc5\xa1i daoisti\xc4\x8dnega qigonga praviloma namenoma skr\xc4\x8dijo, Bodhidharma (Pu Ti Damo) pa naj bi po izro\xc4\x8dilu zen budizma izdelal lastne vaje za spiranje kostnega mozga S qigongom, ki se je oblikoval znotraj tantri\xc4\x8dnega budizma, si prizadevamo dose\xc4\x8di razsvetljenje z gojenjem ezoteri\xc4\x8dnih sposobnosti telesa, govora in uma, pri \xc4\x8demer sposobnosti preko telesa prebudimo z gibi in mudrami, preko govora z mantrami, preko uma pa z vizualizacijo.  V nasprotju z daoisti\xc4\x8dnim pristopom, kjer je poudarek na Dan Tianih ve\xc4\x8dji, budisti\xc4\x8dni qigong pogosto poudarja delo s klasi\xc4\x8dnimi indijskimi \xc4\x8dakrami in nadiji.\n_START_SECTION_\nSodobni pogledi\n_START_PARAGRAPH_\nPodobno kot pri tradicionalni kitajski medicini tudi razkol med tradicionalisti\xc4\x8dnim vztrajanjem na ideji obstoja qi na eni in znanstvenimi pogledi na drugi strani ni nepremostljiv, \xc4\x8de se v analizi posvetimo empiri\xc4\x8dnemu prou\xc4\x8devanju u\xc4\x8dinkov vadbe qigonga, ne da bi se hkrati zapletli v spore o interpretacijah  kaj naj bi qi bila.  Obstaja tudi argumentacija, po katerem bi morali qi razlagati kot metaforo za biolo\xc5\xa1ke procese, upo\xc5\xa1tevati pa moramo tudi nara\xc5\xa1\xc4\x8dajo\xc4\x8de preu\xc4\x8devanjebioenergetike . osnove qigonga lahko razlagamo tudi na osnovi sodobnih pogledov na zdravje, znanost, meditacijo, telovadbo  in stresni mened\xc5\xbement, biofeedback  in nevrologijo.\n_START_SECTION_\nSplo\xc5\xa1no\n_START_PARAGRAPH_\nKot oblika vadbe ne\xc5\xbenih gibov, je qigong sestavljen iz zna\xc4\x8dilno ponavljajo\xc4\x8dih se gibov, ki krepijo in raztezajo telo in pospe\xc5\xa1ujejo gibanje teko\xc4\x8din (kri, sklepne teko\xc4\x8dine, limfe), in ki vzpostavljajo ravnovesje in propriocepcijo  ter pove\xc4\x8dajo zavedanje o tem, kako se telo giblje skozi prostor.  Obstajajo razli\xc4\x8dni nivoji vadbe qigonga, zato nekatere izmed njih  lahko vadijo tudi invalidi, starej\xc5\xa1i ljudje in ljudje,  ki okrevajo po po\xc5\xa1kodbah._NEWLINE_Ljudje, ki se ukvarjajo s qigongom, ga kot ve\xc5\xa1\xc4\x8dino zdravljenja uporabljajo tako v preventivne namene kot tudi v namene samo-zdravljenja, ki po tradicionalnem pogledu pomeni  vzpostavljanje ravnovesja med telesnimi meridiani, po katerih kro\xc5\xbei qi, in spodbujanja notranje sposobnosti  telesa za samozdravljenje. Na Kitajskem qigong na \xc5\xa1iroko uporabljajo kot del tradicionalne kitajske medicine in tako je qigong  del izobra\xc5\xbeevanja na kitajskih univerzah. \xc5\xa0irom sveta se raz\xc5\xa1irja mnenje, da je qigong oblika koplementarne in alternativne medicine, z ugodnimi rezultati na razli\xc4\x8dna bolezenska stanja.\n_START_SECTION_\nQigong v javnem \xc5\xbeivljenju\n_START_PARAGRAPH_\nTradicionalno je vadba qigonga veljala za ezoteri\xc4\x8dno in skrivnostno, znanje o qigongu pa se je prena\xc5\xa1alo le od izku\xc5\xa1enega u\xc4\x8ditelja na izbrane u\xc4\x8dence, pri \xc4\x8demer so te verige u\xc4\x8diteljev in u\xc4\x8dencev izoblikovale lastne in podrobne interpretacije qigonga in lastne metode vadbe.  Skozi stoletja se je v razli\xc4\x8dnih segmentih kitajske dru\xc5\xbebe razvilo veliko \xc5\xa1tevilo oblik vadbe qigonga, pri \xc4\x8demer so u\xc4\x8denjaki bolj poudarjali meditativno prakso, \xc5\xa1ir\xc5\xa1e mno\xc5\xbeice pa telesno oziroma dinami\xc4\x8dno vadbo.  _NEWLINE_Kot del kulturnih sprememb, ki so se pojavile v \xc4\x8dasu modernizacije Kitajske, je pri\xc5\xa1lo do zdru\xc5\xbeevanja razli\xc4\x8dnih pristopov. V sodobni Kitajski  se je poudarek prenesel od tradicionalne filozofije, duhovnosti in folklore k zdravju, tradicionalni kitajski medicini in k borilnim ve\xc5\xa1\xc4\x8dinam ter k znanstvenemu pristopu. _NEWLINE_Qigong danes vadijo milijoni ljudi po vsem svetu, predvsem z namenom, da bi izbolj\xc5\xa1ali svoje zdravje, \xc4\x8deprav so mnogi praktikanti posvojili tudi tradicionalno kitajsko filozofijo, tradicionalno kitajsko medicino ali poglede, ki so zna\xc4\x8dilni za praktiante borilnih ve\xc5\xa1\xc4\x8din, pri \xc4\x8demer kot dokaz u\xc4\x8dinkovitosti qigonga pogosto uporabljajo tudi njegov dolgotrajen obstoj skozi zgodovino."